stanford-oval/wikipedia huggingface dataset:
Laulukaskaat
Hyödyntäminen

Monissa maissa laulukaskaita käytetään ihmisravinnoksi, erityisesti lihaisempia naaraskaskaita. Nykyisin niitä syödään yleisesti muun muassa Kiinassa, Malesiassa, Myanmarissa, Latinalaisessa Amerikassa ja keskisessä Afrikassa, mutta aiemmin niitä on syöty runsaasti Euroopassakin Välimeren alueella. Pohjois-Kiinassa paistettuja laulukaskaita pidetään suurena herkkuna. Kaskaiden kuorista valmistettua uutetta käytetään myös rohtona perinteisessä kiinalaisessa lääkinnässä.
Aiheesta muualla

Tree of Life web project
The Singing Cicadas
The Summer of Singing Cicadas
Aikuistuneen laulukaskaan hylätty kitiinikuori.
Lauri Helle

Lauri Teodor Helle, sukunimi aik. Sohlman (9. toukokuuta 1875 Loppi – 25. tammikuuta 1950 Jyväskylä) oli suomalainen lyseon lehtori ja oppikirjojen tekijä.
Lauri Helteen vanhemmat olivat maanviljelijä Karl Fredrik Sohlman ja Gustava Kerkkonen. Hän pääsi ylioppilaaksi Hämeenlinnan lyseosta 1897 ja valmistui Helsingin yliopistosta filosofian kandidaatiksi ja maisteriksi 1904.
Helle toimi aluksi luonnonhistorian, maantieteen ja matematiikan sijaisopettajana Hämeenlinnan lyseossa ja tyttökoulussa. Vuosina 1904–1905 hän oli v.t. kollegana Turun suomalaisessa lyseossa. Vuonna 1908 Helle valittiin Kuopion yhteiskoulun luonnonhistorian ja maantieteen opettajaksi ja hän hoiti virkaa 1906–1908. Hän siirtyi sitten 1908 samojen aineiden ja lisäksi kaunokirjoituksen kollegaksi Jyväskylän lyseoon. Helle nimitettiin luonnonhistorian ja maantieteen nuoremmaksi lehtoriksi 1916 ja vanhemmaksi lehtoriksi 1920. Vanhempana lehtorina hän oli Jyväskylän lyseossa vuoteen 1942 saakka. Hän toimi samalla myös Jyväskylän tyttökoulun jatkoluokkien opettajana vuosina 1911—1913 ja Jyväskylän kesäyliopistossa opettajana vuonna 1913.
Helle teki jo ylioppilasaikanaan kasvi- ja eläintieteellisen tutkimusmatkan Lappiin. Hän oli 1903-1904 opinto- ja tutkimusmatkalla Keski-Euroopassa ja vuonna 1906 Itä-Euroopassa. Helle suoritti maantieteellisiä ja geologisia tutkimuksia Suursaarella ja Karjalan kannaksella, tutki Vantaanjoen vesistön ja Tammelan ylängön järvimuotoja ja johti kenttämittauksia Lopella ja Turun lähistöllä. Jyväskylän seudulla hän suoritti järvitutkimuksia ja kokosi tietoja vesistöistä. Helle julkaisi kirjoituksia ja tutkielmia muun muassa Valvojassa, Maantieteellisen yhdistyksen aikakauslehdessä Terrassa, Luonnon Ystävässä ja Tietosanakirjassa. Hän toimi myös puhuiana ja luennoitsijana tutustuttaen laajoja kansalaispiirejä luonnonhistoriallisiin ja tieteellisiin kysymyksiin ja tieteellisen tutkimuksen tuloksiin. Hänet tunnettiin lisäksi raittius- ja suomalaisuusmiehenä.
Lauri Helle oli naimisissa vuodesta 1908 Suoma Huuskosen kanssa.
Julkaisuja

Piirteitä lumpeittemme (Nymphaea'in) rakenteesta ja elämästä. Eripainos kirjasta Jyväskylän lyseo. Tilastollisia tietoja lukuvuodelta 1910-1911. Tekijä, Jyväskylä 1911
Oppikoulun Venäjän maantieto; kirj. J. E. Aro ja L. T. Helle. Kustannus-oy. Kirja, Helsinki 1913, 3. painos Kirja, Tampere 1916, ruotsiksi nimellä Rysslands geografi för elementarläroverke. Söderströ, Helsingfors 1914
Yleisimmät karttaprojektiot. Eripainos kirjasta Jyväskylän lyseo. Tilastollisia tietoja lukuvuodelta 1913-1914. Tekijä, Jyväskylä 1914
Jyväsjärvi. Eripainos Maantieteellisen yhdistyksen aikakausikirjasta "Terra", vuosikerta 27, 1916. Helsink 1916
Suomennoksia

Joh Reinke : Biologian pääpiirteet: oppilaitoksia ja itsekseen opiskelijoita varten ; tekijän luvalla suomensivat A. M. Heikinheimo ja L. Helle. Gummerus, Jyväskylä 1912
Livádi

Livádi (kreik. Λιβάδι, ”Niitty”) voi viitata muun muassa seuraaviin paikkoihin Kreikassa:
Livádi, kaupunki, Elassónan kunnan kunnallisyksikkö ja entinen kunta Lárisan alueyksikössä Thessalian alueella
Livádi eli Korissía, kylä Kéan saarella Etelä-Egean saarten alueella
Livádi, kylä Kytheran saarella Attikan alueella
Livádi, kylä Sérifoksen saarella Etelä-Egean saarten alueella
Lauri Hendell-Auterinen

Lauri Juhana Hendell-Auterinen (25. huhtikuuta 1878 Kuopio – 3. toukokuuta 1938 Helsinki) oli tietosanakirja-alan uranuurtajia Suomessa, koulutukseltaan filosofian kandidaatti.
Hendellin vanhemmat olivat kuuromykkäinkoulun johtaja Gustaf Kristian Hendell ja Liisi Telén. Hän pääsi ylioppilaaksi Viipurin lyseosta 1897 ja valmistui Helsingin yliopistosta filosofian kandidaatiksi 1901 ja filosofian maisteirksi 1926. Hendell työskenteli opettajana Helsingin suomalaisessa yhteiskoulussa 1903–1914 ja Helsingin yliopiston kanslerinsihteerinä 1922–1938. Hän toimi vuonna 1909 ilmestymisen aloittaneen Tietosanakirjan toimitussihteerinä 1906–1919 ja 1930-luvulla ilmestyneen Ison Tietosanakirjan päätoimittajana 1928–1938. Hän toimitti myös teokset Finnland im Anfang des XX Jahrhunderts, Suomi, maa, kansa ja valtakunta sekä Maatalouden tietosanakirja. Hendell-Auterinen oli Henkisen Työn Yhtymän sihteerinä vuodesta 1924 alkaen, ja hän oli myös Helsingin Suomalaisen Klubin puheenjohtajana.
Hendell oli naimisissa vuodesta 1907 Mathilda Louise (Liisi) Donnerin kanssa.
Julkaisuja

Kirja ja kirjapainotaito, Otava 1912, uudistettu 2. p. Kirja ja kirjapainotaito: koho- eli kirjapaino, laakapaino, syväpaino, paperinvalmistus, kirjansidonta V. A. Vuorion kanssa 1942.
Tietosanakirja-osakeyhtiön sivistyssanakirja. Tietosanakirja-osakeyhtiö, Helsinki 1924, 2. painos Otava 1932 ja uud. painokset nimellä Sivistyssanakirja, 11. painos 1967
Suomennoksia

Nathan Söderblom : Maailman uskonnot. Otava 1907
Otto Frommel : Jeesuksen evankeliumin runous : koe. Otava 1908 (alkuteos Die Poesie des Evangeliums Jesu)
Rudolf Eucken : Elämän tarkoitus ja arvo. Otava 1910 (alkuteos Der Sinn und Wert des Lebens)
Livre (rahayksikkö)

La Banque Royale-10 livres Tournois (1720)
Livre (ranskaa) on vanha ranskalainen rahayksikkö, joka polveutui karolingisen ajan rahapainosta libra gallica. Yksi livre oli 20 souta. Toursin livre eli livre tournois oli rahayksikkönä Ranskassa vuoteen 1796, jolloin se korvattiin frangilla. 81 livre tournoisia vastasi 80 frangia. Pariisissa vuoteen 1667 lyöty ja Pohjois-Ranskassa käytössä ollut livre parisis vastasi 1 1/4 livre tournoista. Livre tournois sisälsi 1300-luvun alussa hopeaa 60 grammaa ja 1700-luvun alussa noin 5 grammaa.
Ranskan kielessä sana livre merkitsee myös puntaa.
Killing Me

| ”Killing Me” Cristal Snow |
| --- | --- | --- |

Singlen tiedot
 Albumilta: God You Made Me Wicked
 Julkaistu: 12. huhtikuuta 2010
 Tuottaja(t): Heikki Liimatainen
 Tyylilaji: elektro, pop, elektropop
 Kesto: 03.30 (Singleversio)   03:33 (Albumiversio)
 Levy-yhtiö: HMC, Warner Music Finland
Cristal Snown muut singlet
| ”Turn Me Up” 2009 | ”Killing Me” 2010 | ”Wicked” 2010 |
Killing Me on Cristal Snow'n toukokuussa 2010 julkaistavan toisen albuminsa, God You Made Me Wicked'n, toinen single. Kappale sai ensisoittonsa YleX-radiokanavalla 19. maaliskuuta 2010.
Kappaleen on kirjoittanut Cristal Snow, Jukka Kosunen sekä Heikki Liimatainen. Taustoja laulaa Jimi Constantine sekä Elena Mady.
Killing Me nousi heti NRJ-radiokanavan Toivotuimmat Top10-listalle lisäyspäivänä sijalle #1 ja pysytteli siellä pitkän aikaa. Kappale on pysynyt kokonaisuudessaan NRJ:n Top10-listalla yli kolme kuukautta.
Julkaisu

Single julkaistiin digitaalisesti 12. huhtikuuta 2010. Singlestä valmistettiin 10 kappaletta fyysisiä promosinglejä DJ-käyttöön sekä lehdistölle.
Musiikkivideo

Singlelle kuvattiin musiikkivideo maaliskuun 2010 alussa.
Musiikkivideolla nähdään Snow kävelemässä raivopäissään tunnelissa. Hän potkii ilmaa ja sylkäisee matkallaan. Puolessavälissä hän kääntyy ja palaa sinne mistä on paennut. Tunnelin päähän saapuessaan savua alkaa tulla lisää ja Snow tunkeutuu ihmismassan läpi, jotka kaikki ovat kääntyneenä tunnelista poispäin. Snow ottaa ihmismassan keskeltä kuvan, siitä mitä ihmiset tuijottavat, ja lähettää sen viestinä jollekin. Kuvassa näkyy palava talo ja viestissä lukee "Your house is on fire" (suom. Talosi on tulessa). Video päättyy kuvaan kun Cristal lähtee taas pois tunnelia päin ja lähikuvassa asfaltille tipahtaa tulitikkuaski.
Videon ohjaaja Misko Iho ehdotti videoon ensin stunttia, mutta Snow halusi tehdä stunttiosuudet itse. Video kuvattiin yöllä Helsingissä ja siinä Snow juoksee palava takki päällään. Video julkaistiin 12. huhtikuuta Misko Ihon YouTube-kanavalla ja se julkaistiin myös Cristal Snown kotisivulla.
Musiikkivideo > Palkintoehdokkuudet

Ihon ohjaama Killing Me musiikkivideo pääsi ehdolle Oulun Musiikkivideo Festivaaleilla 2010. Myöhemmin samana vuonna video asettui ehdolle Best Video -sarjassa scandipop.co.uk -sivustolla.
Killing me sai ehdokkuuden myös Vuoden kotimainen biisi -sarjassa Black Cherry -blogissa, ja myöhemmin julkistettiin äänestyksen voittajaksi.
Listasijoitukset

| Lista | Paras sijoitus |
| --- | --- |
Suomen virallinen latauslista: -
Suomen virallinen singlelista: -
Aiheesta muualla

Cristal Facebookikssa
Killing Me Myspacessa (englanniksi)
Cristalin blogi Suosikin sivuilla[vanhentunut linkki]
Osta "Killing Me - Single" iTunesista
Katso "Killing Me" musiikkivideo (Arkistoitu – Internet Archive) Cristal Snow'n kotisivulla
Kuuntele Killing Me Spotify:llä
Cristal Snow väkijoukon keskellä "Killing Me" musiikkivideolla.
Let L-13 Blaník

| Let L-13 Blaník |
| --- | --- |

Tyyppi:  Kaksipaikkainen purjelentokone
Alkuperämaa:  Tšekkoslovakian sosialistinen tasavalta, myöhemmin Tšekki
Valmistaja:  Let Kunovice
Suunnittelija:  Karel Dlouhý
Ensilento:  1956
Tila:  käytössä
Valmistusmäärä:  enemmän kuin 3000 kpl
Muunnelmat:  Blanik TG-10 L-13A L-13AC L-13SW L-13B L-13TJ
Moottoripurjelentokone LET L-13M Blanik
L-13 Blaník on kaksipaikkainen purjelentokone, jota on valmistettu vuodesta 1956 alkaen. Se oli aikanaan maailman myydyin ja on edelleen käytetyin purjelentokonekenen mukaan?. Konetta valmistetaan tšekkiläisessä Let-tehtaassa.
Sen suunnitteli Karel Dlouhý, joka toimi VZLÚ Letňany-tehtaassa vuonna 1956. Se perustui Letov XLF-207 Laminar-purjelentokoneeseen. Se oli ensimmäisiä nk. laminaariprofiilia käyttäviä lentokoneita. Koneen eri versioita on valmistettu yli 3 000 kappaletta.
Aiheesta muualla

Wikimedia Commonsissa on kuvia tai muita tiedostoja aiheesta .
LETin verkkosivut
Blanik America (Arkistoitu – Internet Archive)
Kuva SL-2P:stä
Purjelentokoneiden tietokanta
Laura Silverman

Laura Jane Silverman (s. 10. kesäkuuta 1966, Bedford, New Hampshire) on yhdysvaltalainen näyttelijä. Hän on työskennellyt myös ääninäyttelijänä. Hän on näyttelijä Sarah Silvermanin isosisko.
Valikoitu filmografia

Dr. Katz, Professional Therapist (67 jaksoa, 1995-1999) (ääni)
Half Baked: Jan (1998)
Curb Your Enthusiasm: Saleswoman (1 jakso, 2002)
The King of Queens: Dawn (3 jaksoa, 2005-2006)
The Comeback: Jane (13 jaksoa, 2005)
Sarah Silverman: Jesus Is Magic (2005)
The Sarah Silverman Program (12 jaksoa, 2007)
House: Roz (1 jakso, 2008)
Aiheesta muualla

Laura Silverman IMDb.comissa
Let It Rock

| ”Let It Rock” Andy McCoy |
| --- | --- | --- |

Singlen tiedot
 Albumilta: Building On Tradition
 Julkaistu: 1995
 Formaatti: CDS
 Tyylilaji: rock
 Kesto: 04.38
 Levy-yhtiö: AMT
Andy McCoyn muut singlet
| ”Foxfield Junction” 1995 | ”Let It Rock” 1995 | ”Strung Out” 1995 |
Let It Rock on Andy McCoyn neljäs single. Se julkaistiin vuonna 1995 levymerkillä AMT.
Kappaleet

Let It Rock – 04.38
Heartattack – 04.23
Candle Burnt Down – 04.20
Laura Bailey

| Laura Bailey |
| --- | --- |

Henkilötiedot
Koko nimi:  Laura Dawn Bailey
Syntynyt: 28. toukokuuta 1981 (ikä 43)  Biloxi, Mississippi
Ammatti:  ääninäyttelijä, ääniohjaaja
Puoliso:  Travis Willingham (2011–)
Näyttelijä
Taiteilijanimet:  Elle Deets
Aktiivisena:  2001–
Merkittävät roolit:  Tohru Honda (Fruits Basket) Sana Kurata (Kodomo no omocha) Chun-Li (Street Fighter IV) Rise Kujikawa (Shin Megami Tensei: Persona 4) Terästyttö (Injustice 2) Nadine Ross (Uncharted 4: A Thief's End) Abby (The Last of Us Part II)
Palkinnot
 ADR 2003 Fruits Basket  2005 Kodocha  2007 Kodocha 
Aiheesta muualla
Viralliset kotisivut
IMDb 
Laura Dawn Bailey (s. 28. toukokuuta 1981 Biloxi, Mississippi) on yhdysvaltalainen ääninäyttelijä ja ääniohjaaja. Hänet tunnetaan työstään englanniksi dubattujen animen parissa. Bailey tunnetaan parhaiten Fruits Basketista Hän on toiminut myös Lustin äänenä Fullmetal Alchemistissa ja huomioitiin American Anime ehdokkuudella Sana Kuratan roolista animesarjassa Kodomo no omocha.
Ura

Bailey aloitti ääninäyttelemisen vuonna 2001 tehtyään sivuääniä Dragon Ballin toiselle tuotantokaudelle Tournament Sagaan. Samana vuonna hän sai ensimmäisen pääroolinsa yhdessä Eric Valen kanssa 26-osaisessa Blue Gender -animesarjassa. Bailey teki myös vierasroolin televisiosarjassa Walker, Texasista. Sittemmin hän on työskennellyt pääosin Funimationin dubbaamissa animesarjoissa ja ollut sen myötä mukana useissa Dragon Ball -projekteissa, kuten Dragon Ball Z: Broly – The Legendary Super Saiyan, Dragon Ball Z: Broly Second Coming, Dragon Ball Z: Bio-Broly, Dragon Ball Z: Fusion Reborn, Dragon Ball Z: Budokai 2 ja Dragon Ball: Raging Blast. Hänet palkittiin kuukauden ääninäyttelijäksi ADR-palkinnolla vuonna 2003 sarjasta Fruits Basket.
Vuodesta 2002 lähtien Bailey on tehnyt äänirooleja myös videopeleihin, kuten BloodRayne, Dragon Ball Z: Sagas, Shin Megami Tensei: Persona 4, World of Warcraft: Wrath of the Lich King, Final Fantasy XIII ja Star Wars: The Old Republic. Näiden ohella Bailey on ollut myös mukana Street Fighter -projekteissa Chun-Lin äänenä Street Fighter IV:ssä, Super Street Fighter IV:ssä ja Street Fighter IV: The Ties That Bindissa.
Yksityiselämä

Bailey on ollut kihloissa Travis Willinghamin kanssa marraskuusta 2010 lähtien. Vuonna 2011 he menivät naimisiin. Heille syntyi Ronin-niminen poika kesäkuussa 2018.
Roolit

| Ääninäyttely videopeleissä> Vuosi | Ääninäyttely videopeleissä> Nimi | Ääninäyttely videopeleissä> Rooli |
| --- | --- | --- |
| 2008 | World of Warcraft: Wrath of the Lich King | Jaina Proudmoore |
| 2008 | Shin Megami Tensei: Persona 4 | Rise Kujikawa, sivuäänet |
| 2010 | Shin Megami Tensei: Persona 3 Portable | naispuolinen protagonisti |
2011: Catherine
| 2012 | Persona 4 Arena | Rise Kujikawa |
| 2012 | World of Warcraft: Mists of Pandaria | Jaina Proudmoore |
| 2012 | Persona 4: Golden | Rise Kujikawa, sivuäänet |
| 2014 | Infamous: Second Son | Fetch |
| 2014 | Infamous: First Light | Abigail ”Fetch” Walker |
| 2014 | Middle-Earth: Shadow of Mordor | Ioreth |
| 2014 | Persona 4 Arena Ultimax | Rise Kujikawa |
| 2014 | World of Warcraft: Warlords of Draenor | Jaina Proudmoore |
| 2014 | Persona Q: Shadow of the Labyrinth | Rise Kujikawa, Herttakuningatar |
| 2015 | Halo 5: Guardians | Olympia Vale |
| 2016 | Street Fighter V | Chun-Li |
| 2016 | Uncharted 4: A Thief’s End | Nadine Ross |
| 2016 | Batman: The Telltale Series | Selina Kyle / Kissanainen |
| 2016 | Gears of War 4 | Kait Diaz |
| 2017 | Injustice 2 | Terästyttö |
| 2017 | Uncharted: The Lost Legacy | Nadine Ross |
| 2017 | Marvel vs. Capcom: Infinite | Musta Leski |
| 2017 | Middle-earth: Shadow of War | Eltariel |
| 2017 | Batman: The Enemy Within | Selina Kyle / Kissanainen |
| 2018 | World of Warcraft: Battle for Azeroth | Jaina Proudmoore |
| 2018 | Spider-Man | Mary Jane Watson |
| 2019 | Days Gone | Lisa Jackson |
| 2019 | Gears 5 | Kait Diaz |
| 2020 | Dota 2 | Wei |
| 2020 | The Last of Us Part II | Abby |
| 2020 | Marvel’s Avengers | Musta Leski |
| 2021 | Call of Duty: Vanguard | Polina Petrova |
| 2022 | New Tales from the Borderlands | Fiona |
| 2022 | Marvel’s Midnight Suns | Illyana Rasputina / Magik |
Lechtalin Alpit

Parseierspitze (3 040 m)
Lechtalin Alpit (saks. Lechtaler Alpen) on Itäisiin Alppeihin kuuluva vuoristoalue läntisessä Itävallassa.
Vuoristoalueen korkein huippu on Parseierspitze (3 040 m; koordinaatit 47°10′28″N, 10°28′42″E).
Huippuja

Parseierspitze (3 040 m)
Dawinkopf (2 970 m)
Südlicher Schwarzer Kopf (2 949 m)
Gatschkopf (2 947 m)
Bocksgartenspitze (2 939 m)
Holzgauer Wetterspitze (2 898 m)
Oberer Bocksgartenkopf (2 888 m)
Vorderseespitze (2 888 m)
Freispitze (2 887 m)
Eisenspitze (2 859 m)
Lauri Soini

| Lauri Soini> Lauri Soininen.Henkilötiedot |
| --- | --- |
Syntynyt: 1. huhtikuuta 1875 Pielavesi
Kuollut: 2. syyskuuta 1919 (44 vuotta) Helsinki
Ammatti:  kirjailija ja lehtimies
Kirjailija
Salanimi: Juho Ahava, Lauri Sauramo, Eräs osatoveri, Iku Turso, Sasu Punanen (käytti tätä nimimerkkiä ennen Yrjö Räisästä), L.Sininen, Smo, Nuorisoseuralainen, Tuomo, Monto ja Korven Tuomo
Äidinkieli: suomi
Tuotannon kieli: suomi
Aikakausi:  1895–1919
Aiheet:  historialliset kertomukset, salapoliisiromaanit, muistelmat
Esikoisteos:  Runopisareita (1895)
Aiheesta muualla
Löydä lisää kirjailijoitaKirjallisuuden teemasivulta
Lauri Soini (oikea nimi Lauri Soininen; 1. huhtikuuta 1875 Pielavesi – 2. syyskuuta 1919 Helsinki) oli suomalainen kirjailija, suomentaja ja lehtimies. Hän käytti myös nimimerkkejä Juho Ahava, Lauri Sauramo, Eräs osatoveri, Iku Turso, Sasu Punanen (käytti tätä nimimerkkiä ennen Yrjö Räisästä), L.Sininen, Smo, Nuorisoseuralainen, Tuomo, Monto ja Korven Tuomo.
Soinin vanhemmat olivat torppari Eerik Soininen ja Brita Kaisa Similä. Soini asui Pielavedellä vuoteen 1885 saakka ja sen jälkeen Karttulassa vuoteen 1908 saakka. Hän kävi Pohjois-Savon kansanopiston vuosina 1908–1909. Soini teki maatöitä 17-vuotiaaksi saakka ja sen jälkeen hän oli eri ammateissa. Runojen ja kertomusten kirjoittamisen hän aloitti ollessaan Mikkelin pataljoonassa soittajaoppilaana. Soini kirjoitti runoja, novellejaa ja historiallisia romaaneja sekä toimi suomentajana.
Soini julkaisi kirjailijanimellä Lauri Sauramo myös kaksi salapoliisiromaania Pyhäsaaren arvoitus (1917) ja Punakaartin päällikön tytär (1918). Jälkimmäinen romaani sijoittui Suomen sisällissodan aikaan ja Soini aikoi myös kirjoittaa sisällissodan tapahtumista Punaisten vallassa-nimisen romaanin joka jäi kuitenkin joko kirjoittamatta tai keskeneräiseksi Soinin kuoltua pitkällisen sairauden jälkeen syyskuun alussa 1919. Soini kuului 1900-luvun alussa sosialidemokraattien oikeaan siipeen ja kirjoitti siinä vaiheissa työväenhenkisiä taistelurunoja. Vuoden 1905 suurlakon jälkeen hän siirtyi nuorsuomalaisten kannattajaksi ja joutui arvostelun kohteeksi työväenlehtien julkaistessa juttuja Soinia vastaan juopumuksesta ja kavalluksesta nostetuista syytteistä.
Teoksia

Nimellä Lauri Soini:
Runopisareita. Otava 1895
Saaressa : kertomus äskeiseltä ajalta. Edlund, Kuopio 1896
Savon saloilta : kuvauksia ja muistelmia. Otava, Kuopio 1896
Aaro. Otava 1897
Kansanopistosta ja kansanopiston ympäristöiltä. Otava 1898
Kansallisia lauluja. WSOY 1900
Kansa ja kannel : runoja. Minerva, Helsinki 1902
Kansanlaulun poljento : hieman suomalaista runousoppia. Tekijä, Helsinki 1903
Kuoleman kilpakosija : yhdeksän laulua. Reino Drockila, Kotka 1903
Nuoren kansan laulukirja. Otto Andersin, Pori 1903, 1913
Punasta ja vihreää : runoja. Sundvall, Helsinki 1903
Mikko Mieheläinen : saturuno. Otava 1904
Taikapeili : yksinäytöksinen huvinäytelmä. Näytelmäkirjallisuutta 63. U. W. Telén ja K., Kuopio 1904, 2. painos 1920
Naisten ääni : runo. Yrjö Weilin, Helsinki 1905
Pianonvirittäjä : yksinäytöksinen selkkaus. Seuranäytelmiä n:o 342. U.W. Telén, Kuopio 1905
Salojen elämää. Söderström, Porvoo 1905
Nimellä Lauri Soininen:
Korteista povaaminen : seuraleikki. U.W. Telén & c:o, Kuopio 1907
Nimellä Lauri Sauramo:
Isä Johannes : kangastuskuvia keskiajan lopulta. Otava 1910
Luostarin metsästäjä : raumalainen tarina uskonpuhdistuksen ajalta. Kansa, Helsinki 1911
Pyhä hymy : historiallinen kertomus Hemming Piispan päiviltä. Otava 1911
Niskureita : historiallinen romaani Kustaa Vaasan viime vuosilta. Otava 1912
Vanha Helsinki Vantaan suulla : historiallinen kuvaus. Kansanvalistusseuran kotiseutukuvauksia 16. Helsinki 1912
Pyhäsaaren arvoitus : salapoliisikertomus. Otava 1917
Punakaartin päällikön tytär : salapoliisiromaani. Minerva, Helsinki 1918
Nimimerkillä Juho Ahava:
Kansanlauluja ; julkaissut Elias Lönnrot ; uudestaan painosta toimittanut Juho Ahava. Karisto 1909
Nimimerkillä Osatoveri:
Palvelijattarille maalla. Lentokirjasia työväestölle 4. Helsinki 1904
Nimimerkillä Iku Turso:
Onkikalastuksen opas ; kirjoittanut Iku Turso. U. W. Telén & C:o, Kuopio 1909, näköispainos Arma Fennica, Jyväskylä 1991
Nimimerkillä Nuorisoseuralainen:
Valittuja seuraleikkejä nuorisolle : koti- ja ulkomaisten lähteiden mukaan ; toimittanut Nuorisoseuralainen. Ajanvietettä n:o 2. U.W. Telén & c:o, Kuopio 1907
Kesäisiä leikkejä nuorisolle ; eri lähteiden mukaan toimittanut Nuorisoseuralainen. Ajanvietettä n:o 3. U.W. Telén & c:o, Kuopio 1908
Kilpaotteluja kansanjuhliin ;  Ferd. Aug. Schmidtin mukaan suomeksi toimittanut Nuorisoseuralainen. Ajanvietettä n:o 5. U.W. Telén & c:o, Kuopio 1909
Nimimerkillä L. Sininen :
Koti kulta : kaksinäytöksinen laulunäytelmä lapsille ; kirjottanut L. Sininen. Lasten näytelmiä n:o 3. U. W. Telén & C:o, Kuopio 1909
Nimimerkillä Smo:
Koitereen rannalla : yksinäytöksinen laulunäytelmä ; tanskalaisen vaudevillen "En Søndad paa Amager" mukaan sommitellut Smo. Näytelmäkirjallisuutta n:o 130. U. W. Telén & C:o, Kuopio 1912
Aiheesta muualla

Vapaasti ladattavia Lauri Soinin e-kirjoja Projekti Lönnrotilta sekä Project Gutenbergiltä
Pohjoissavolaisen kaunokirjallisuuden bibliografia - Lauri Soini (Arkistoitu – Internet Archive)
Lauri Soinin novelli Pikku Mikin urotyö Jatkokertomuksia-blogissa.
Laura Secord

Laura Secordin patsas. Valiants Memorial, Ottawa.
Laura Secord (13. syyskuuta 1775 – 17. lokakuuta 1868) oli kanadalainen vuoden 1812 sodan sankari. Hän varoitti brittijoukkoja amerikkalaisten lähestymisestä ja siten pelasti nämä joutumasta yllätyshyökkäyksen uhriksi Beaver Damsin taistelussa 24. kesäkuuta 1813. Secordin ansiosta britit pääsivätkin yllättämään amerikkalaiset ja voittivat taistelun.
Tapahtumat

Laura Secord asui pienessä kylässä miehensä Jamesin Secordin kanssa Kanadan puolella, Yhdysvaltojen rajan tuntumassa Queenstonissa, Niagara-joen yläjuoksulla. Vaikka Laura Secord oli syntynyt Amerikassa, hän oli uskollinen Britannian kruunulle sekä paikallisia asukkaita suojelleille brittijoukoille.
Kesäkuussa 1813 amerikkalaiset upseerit tulivat Secordin kotiin ja nähdessään hänen valmistavan ruokaa he pyysivät saada aterioida hänen luonaan. Oletettavasti Secord kuuli amerikkalaisten hyökkäyssuunnitelmista upseerien keskustelusta ruokailun aikana.
Secord halusi varoittaa brittejä amerikkalaisten yllätyshyökkäyksestä. Secordin mies James oli haavoittunut suuressa Queenston Heightin taisteluissa ja oli siksi liian sairas varoittamaan brittejä. Jos britit eivät saisi varoitusta, he menettäisivät strategisesti erittäin tärkeän Niagaran niemimaan alueen, joka antaisi amerikkalaisille sillanpääaseman Kanadaan. Matka brittien luo olisi vaarallinen, koska sen varrella olevissa metsissä oli vaarallisia intiaaneja, soita, vuoria sekä petoeläimiä ja käärmeitä.
Secordin kertoman mukaan hän oli matkalla vähällä upota suohon pimeässä. Secordin onneksi muutama mohawk-intiaani oli matkalla kotiinsa myöhään ja he pelastivat hänet suosta. Secord kertoi intiaanipäällikölle uhkaavasta vaarasta, jolloin intiaanit saattoivat hänet Beaver Damsiin.
Secordin matka kesti 18 tuntia. Hänen piti ylittää Niagara-vuoret, mihin yksinään meni kuusi tuntia. Secord käveli kaikkiaan 32 kilometriä. Eräiden arvioiden mukaan Secord joutui kävelemään osan matkastaan paljain jaloin. Lopulta hän pääsi perille varoittamaan brittien komentajaa luutnantti Fitzgibbonia. Britit laativat vastasuunnitelman ja toteuttivat itse yllätyshyökkäyksen amerikkalaisia vastaan. Ainoastaan kuusi amerikkalaista pääsi pakenemaan.
Nykyään

Kanadassa myydään Laura Secordin mukaan nimettyjä suklaakonvehteja.
Niagara Fallsin hautausmaalla on muistomerkki Laura Secordille.
Laura Secordin muistomerkki Niagara Fallsin hautausmaalla.
Lechfeldin lentotukikohta

Ilmakuva Lechfeldin lentotukikohdasta.
Lechfeldin lentotukikohta on Saksan ilmavoimien lentotukikohta, joka sijaitsee Baijerissa kilometrin itään Lagerlechfeldistä ja noin 20 kilometriä etelään Augsburgista. Tukikohtaan oli sijoitettu vuonna 2013 lakkautettu Jagdbombergeschwader 32, jonka molemmat laivueet oli varustettu Panavia Tornadoin.